ในการมีเพศสัมพันธ์หากว่าปลายอวัยวะเพศชายมีน้ำหล่อลื่นอยู่ ซึ่งก่อนหน้านั้นได้มีการหลั่งอสุจิไปก่อนแล้ว ไปประมาณ 6 ชั่วโมง ถึงจะมีเพศสัมพันธ์โดยที่ไม่ป้องกันแต่ไม่ได้มีการใช้อวัยวะเพศชายสอดใส่ แต่นำไปถูไถบริเวร labia minora แล้วมีน้ำหล่อลื่นติดอยู่ จากนั้นผ่านไปไม่ถึง 5 นาที ก็ได้ใช้นิ้วสอดใส่ โดยที่นิ้วก็ถูกสัมผัสด้วยน้ำหล่อลื่นแล้วสอดใส่ความลึกเมื่อเทียบกับความยาวนิ้ว ประมาณ 6 ซม. โดยที่วันนั้นเป็นวันที่ฝ่ายหญิงหมดประจำเดือนพอดี อยากทราบว่าจะมีโอกาสตั้งครรภ์ได้หรือไม่ แล้วมีโอกาสตั้งครรภ์เท่าไหร่ แล้วถ้าหากจะใช้ชุดตรวจปัสสาวะจะใช้ได้เมื่อไหร่ เพราะต้องนี้กังวลมากๆครับ รบกวนแพทย์ช่วยไขปัญหานี้ทีครับ ขอบพระมากๆครับ
สวัสดีค่ะ หากมีการหลั่งน้ำอสุจิออกไปก่อนแล้ว 6 ชั่วโมง แต่หากได้มีการปัสสาวะออกไปแล้ว อสุจิก็ไม่น่ามีเหลือตกค้างอยู่ในท่อปัสสาวะแล้วค่ะ ดังนั้น การที่ใช้อวัยวะเพศถูไถบริเวณอวัยวะเพศหญิงภายนอก (labia minora) แล้วมีน้ำหล่อลื่นออกมา น้ำหล่อลื่นนั้น ก็ไม่น่ามีอสุจิปนอยู่แล้ว และการที่ใช้นิ้วที่เปื้อนน้ำหล่อลื่นดังกล่าว สอดใส่เข้าสู่ช่องคลอด จึงไม่น่าทำให้เกิดการตั้งครรภ์ได้ค่ะนอกจากนี้ หากยังอยู่ในช่วง 1-7 วัน นับจากวันแรกที่มีประจำเดือนมา ก็จะถือว่าอยู่ในระยะปลอดภัย โอกาสที่จะตั้งครรภ์นั้นมีน้อยมาก แม้จะมีการหลั่งน้ำอสุจิภายในช่องคลอดก็ตาม โดยมีโอกาสตั้งครรภ์น้อยกว่า 1%ส่วนการจะตรวจหาการตั้งครรภ์นั้น ควรตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ